ระเบียบสำนักงานปลัดกระทรวงทรัพยากรธรรมชาติและสิ่งแวดล้อมระเบียบสำนักงานปลัดกระทรวงทรัพยากรธรรมชาติและสิ่งแวดล้อมว่าด้วยข้อมูลข่าวสารของสำนักงานปลัดกระทรวงทรัพยากรธรรมชาติและสิ่งแวดล้อมพ.ศ.๒๕๔๙ โดยที่กฎหมายว่าด้วยข้อมูลข่าวสารของราชการกำหนดให้หน่วยงานของรัฐต้องจัดให้มีข้อมูลข่าวสารของราชการไว้ให้ประชาชนเข้าตรวจดูได้ประกอบกับข้อ ๔ ของประกาศคณะกรรมการข้อมูลข่าวสารของราชการ เรื่องหลักเกณฑ์และวิธีการเกี่ยวกับการจัดให้มีข้อมูลข่าวสารของราชการไว้ให้ประชาชนเข้าตรวจดูลงวันที่ ๒๔ กุมภาพันธ์ ๒๕๔๑กำหนดให้หน่วยงานรัฐจะกำหนดระเบียบปฏิบัติในการให้ประชาชนเข้าตรวจดูข้อมูลข่าวสารเพื่อรักษาความเป็นระเบียบเรียบร้อยหรือความปลอดภัยก็ได้อาศัยอำนาจตามความในมาตรา ๙แห่งพระราชบัญญัติข้อมูลข่าวสารของราชการ พ.ศ. ๒๕๔๐สำนักงานปลัดกระทรวงทรัพยากรธรรมชาติและสิ่งแวดล้อมจึงออกระเบียบไว้ ดังต่อไปนี้ข้อ ๑ระเบียบนี้เรียกว่า ระเบียบสำนักงานปลัดกระทรวงทรัพยากรธรรมชาติและสิ่งแวดล้อมว่าด้วยข้อมูลข่าวสารของสำนักงานปลัดกระทรวงทรัพยากรธรรมชาติและสิ่งแวดล้อม พ.ศ.๒๕๔๙ข้อ ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ในระเบียบนี้ข้อมูลข่าวสาร หมายความว่าสิ่งที่สื่อความหมายให้รู้เรื่องราว ข้อเท็จจริง ข้อมูล หรือสิ่งใดๆ ตามกฎหมายว่าด้วยข้อมูลข่าวสารของราชการที่อยู่ในความรับผิดชอบของสำนักงานปลัดกระทรวงทรัพยากรธรรมชาติและสิ่งแวดล้อมสำนักงาน หมายความว่าสำนักงานปลัดกระทรวงทรัพยากรธรรมชาติและสิ่งแวดล้อมหน่วยงานในสังกัด หมายความว่าหน่วยงานระดับสำนัก ศูนย์ สำนักงาน และกอง หรือเทียบเท่าในสังกัดสำนักงานปลัดกระทรวงทรัพยากรธรรมชาติและสิ่งแวดล้อมหน่วยงานที่ให้บริการข้อมูลข่าวสารหมายความว่า ศูนย์บริการร่วมกระทรวงทรัพยากรธรรมชาติและสิ่งแวดล้อมคณะกรรมการ หมายความว่าคณะกรรมการข้อมูลข่าวสารของสำนักงานปลัดกระทรวงทรัพยากรธรรมชาติและสิ่งแวดล้อมปลัดกระทรวง หมายความว่าปลัดกระทรวงทรัพยากรธรรมชาติและสิ่งแวดล้อมข้อ ๔ให้ปลัดกระทรวงรักษาการตามระเบียบนี้และให้มีอำนาจออกประกาศหรือคำสั่งเพื่อประโยชน์ในการปฏิบัติตามระเบียบนี้ในกรณีที่มีปัญหาเกี่ยวกับการปฏิบัติตามระเบียบนี้ให้ปลัดกระทรวงเป็นผู้วินิจฉัยชี้ขาดคำวินิจฉัยนั้นให้เป็นที่สุดหมวด๑คณะกรรมการข้อมูลข่าวสารของสำนักงานปลัดกระทรวงทรัพยากรธรรมชาติและสิ่งแวดล้อม ข้อ ๕ให้มี คณะกรรมการข้อมูลข่าวสารของสำนักงานปลัดกระทรวงทรัพยากรธรรมชาติและสิ่งแวดล้อม ประกอบด้วยผู้บริหารเทคโนโลยีสารสนเทศระดับสูงประจำกระทรวงเป็นประธานกรรมการหัวหน้าหน่วยงานในสังกัดสำนักงานปลัดกระทรวงทรัพยากรธรรมชาติและสิ่งแวดล้อมเป็นกรรมการ และผู้อำนวยการศูนย์บริการร่วมกระทรวงทรัพยากรธรรมชาติและสิ่งแวดล้อมเป็นกรรมการและเลขานุการข้อ ๖ให้คณะกรรมการมีหน้าที่ความรับผิดชอบดังต่อไปนี้(๑)พิจารณาข้อมูลข่าวสารของสำนักงานปลัดกระทรวงทรัพยากรธรรมชาติและสิ่งแวดล้อมที่จะเผยแพร่หรือเปิดเผยให้ประชาชนทราบและให้คำแนะนำหรือให้ความเห็นในข้อมูลข่าวสารที่เป็นความลับของทางราชการ(๒) จัดให้มีระบบ ขั้นตอนวิธีการในการขอข้อมูลตามพระราชบัญญัติข้อมูลข่าวสารของราชการ พ.ศ. ๒๕๔๐(๓)ให้คำปรึกษาแนะนำการปฏิบัติเกี่ยวกับพระราชบัญญัติข้อมูลข่าวสารของราชการ พ.ศ.๒๕๔๐ แก่ผู้เกี่ยวข้อง(๔) ให้คำปรึกษาและแนะนำแก่ส่วนราชการในสังกัดสำนักงานปลัดกระทรวงทรัพยากรธรรมชาติและสิ่งแวดล้อมในการวินิจฉัยการเปิดเผยข้อมูลของราชการ(๕) เชิญบุคคลใดๆมาสอบถามหรือให้คำชี้แจงแสดงความเห็นเกี่ยวกับข้อมูลข่าวสาร(๖)พิจารณาให้ความเห็นกรณีมีปัญหาในการปฏิบัติตามพระราชบัญญัติข้อมูลข่าวสารของราชการพ.ศ. ๒๕๔๐(๗) แต่งตั้งคณะทำงานอื่นๆเพื่อปฏิบัติเกี่ยวกับข้อมูลข่าวสารได้ตามความจำเป็น(๘)ดำเนินการอื่นใดตามที่ปลัดกระทรวงทรัพยากรธรรมชาติและสิ่งแวดล้อมมอบหมายข้อ ๗การประชุมของคณะกรรมการต้องมีกรรมการมาประชุมไม่น้อยกว่ากึ่งหนึ่งของกรรมการทั้งหมดจึงจะเป็นองค์ประชุมถ้าประธานกรรมการไม่มาประชุมหรือไม่อาจปฏิบัติหน้าที่ได้ให้กรรมการที่มาประชุมเลือกกรรมการคนหนึ่งเพื่อทำหน้าที่ประธานในที่ประชุมการวินิจฉัยชี้ขาดของที่ประชุมให้ถือเสียงข้างมากกรรมการคนหนึ่งให้มีเสียงหนึ่งในการลงคะแนน ถ้าคะแนนเสียงเท่ากันให้ประธานในที่ประชุมออกเสียงเพิ่มขึ้นอีกเสียงหนึ่งเป็นเสียงชี้ขาดหมวด๒การจัดระบบข้อมูลข่าวสาร ข้อ ๘ให้หน่วยงานในสังกัดจัดแยกประเภทข้อมูลข่าวสารที่อยู่ในความรับผิดชอบโดยให้แยกออกเป็นประเภทตามกฎหมายว่าด้วยข้อมูลข่าวสารของราชการ ดังนี้(๑) ข้อมูลข่าวสารที่ลงพิมพ์ในราชกิจจานุเบกษา(๒)ข้อมูลข่าวสารที่จัดไว้ให้ประชาชนเข้าตรวจดูได้(๓) ข้อมูลข่าวสารอื่นการจัดแยกประเภทข้อมูลข่าวสารตามวรรคหนึ่งให้คำนึงถึงลักษณะของข้อมูลข่าวสารตามกฎหมายว่าด้วยข้อมูลข่าวสารของราชการด้วยว่าเป็นข้อมูลข่าวสารที่จะเปิดเผยมิได้หรือเป็นข้อมูลข่าวสารที่อาจมีคำสั่งมิให้เปิดเผยก็ได้ให้หน่วยงานในสังกัดจัดส่งข้อมูลข่าวสารตาม (๑)และ (๒) ไปยังศูนย์บริการร่วมกระทรวงและให้จัดส่งข้อมูลข่าวสารตาม (๑)ไปยังสำนักงานสิ่งแวดล้อมภาคที่ ๑ - ๑๖และสำนักงานทรัพยากรธรรมชาติและสิ่งแวดล้อมจังหวัดทุกจังหวัด โดยเร็วให้หน่วยงานในสังกัดจัดให้มีเจ้าหน้าที่เพื่อควบคุมดูแล ตรวจสอบ ติดตามและประสานงานในการดำเนินการตามวรรคหนึ่งและวรรคสามให้เป็นไปด้วยความเรียบร้อยข้อ ๙ให้หน่วยงานที่ให้บริการข้อมูลข่าวสารจัดทำดรรชนีข้อมูลข่าวสารตามข้อ๘ (๑) และ (๒) ที่อยู่ในความครอบครองหรือควบคุมดูแลโดยให้มีรายละเอียดเพียงพอที่ประชาชนสามารถค้นหาข้อมูลข่าวสารได้เองหมวด๓การขอข้อมูลข่าวสารและการอนุญาต ข้อ ๑๐ผู้ใดประสงค์จะเข้าตรวจดูหรือขอถ่ายสำเนาข้อมูลข่าวสารให้ยื่นคำขอเป็นหนังสือตามแบบท้ายระเบียบนี้ต่อเจ้าหน้าที่ของหน่วยงานที่ให้บริการข้อมูลข่าวสารให้เจ้าหน้าที่ซึ่งได้รับคำขอตรวจสอบว่าข้อมูลข่าวสารตามคำขอนั้นเป็นข้อมูลข่าวสารที่อยู่ในความรับผิดชอบของหน่วยงานของตนหรือของหน่วยงานในสังกัดอื่นและให้ดำเนินการดังต่อไปนี้(๑) ในกรณีที่ข้อมูลข่าวสารอยู่ในความรับผิดชอบของหน่วยงานของตนให้เสนอต่อบุคคล ตามข้อ ๑๑ (๑) เพื่อพิจารณา(๒)ในกรณีที่ข้อมูลข่าวสารอยู่ในความรับผิดชอบของหน่วยงานในสังกัดอื่นให้ประสานงานไปยังหน่วยงานดังกล่าวเพื่อดำเนินการให้บุคคลผู้มีอำนาจอนุญาตพิจารณาข้อ ๑๑ให้บุคคลดังต่อไปนี้เป็นผู้มีอำนาจอนุญาตให้ตรวจดูหรือให้ทำสำเนาข้อมูลข่าวสาร(๑)หัวหน้าหน่วยงานในสังกัดหรือผู้ซึ่งหัวหน้าหน่วยงานในสังกัดมอบหมาย สำหรับ ข้อมูลข่าวสารที่อยู่ในความรับผิดชอบของหน่วยงานของตนเว้นแต่ข้อมูลข่าวสารนั้นเป็นข้อมูลข่าวสารลับในกรณีที่ไม่อาจวินิจฉัยได้ว่าข้อมูลข่าวสารใดเป็นข้อมูลข่าวสารที่เปิดเผยได้หรือไม่ให้หัวหน้าหน่วยงานในสังกัดเสนอเรื่องพร้อมความเห็นต่อบุคคลตาม(๒) เพื่อพิจารณาวินิจฉัย(๒)ปลัดกระทรวงหรือรองปลัดกระทรวงซึ่งปลัดกระทรวงมอบหมายสำหรับข้อมูลข่าวสารทุกประเภทข้อ ๑๒ในกรณีที่ผู้มีอำนาจอนุญาตมีคำสั่งอนุญาตตามคำขอให้ผู้ยื่นคำขอตรวจดูหรือรับสำเนาข้อมูลข่าวสารนั้น ณหน่วยงานที่ให้บริการข้อมูลข่าวสารที่ผู้นั้นยื่นคำขอในกรณีที่ข้อมูลข่าวสารอยู่ในความรับผิดชอบของหน่วยงานในสังกัดอื่นให้หน่วยงานในสังกัดอื่นนั้นจัดส่งข้อมูลข่าวสารหรือสำเนาข้อมูลข่าวสารให้หน่วยงานที่ให้บริการข้อมูลข่าวสารเพื่อให้ผู้ยื่นคำขอตรวจดูหรือรับสำเนาข้อมูลข่าวสารนั้นข้อ ๑๓ในกรณีที่ผู้มีอำนาจอนุญาตมีคำสั่งไม่เปิดเผยข้อมูลข่าวสารให้แจ้งคำสั่งพร้อมเหตุผลให้ผู้ยื่นคำขอทราบและแจ้งให้ทราบถึงสิทธิและกำหนดเวลาในการอุทธรณ์ต่อคณะกรรมการวินิจฉัยการเปิดเผยข้อมูลข่าวสารข้อ ๑๔การขอข้อมูลข่าวสารตามหมายเรียกพยานเอกสารของศาลให้นำ เสนอปลัดกระทรวงหรือรองปลัดกระทรวงซึ่งปลัดกระทรวงมอบหมายพิจารณาอนุญาตและให้ข้าราชการผู้รับผิดชอบตั้งแต่ระดับ ๖ ขึ้นไปเป็นผู้รับรองสำเนาข้อมูลข่าวสารข้อ ๑๕ข้อมูลข่าวสารใดหากมีกฎหมาย ระเบียบประกาศ คำสั่งหรือมติคณะรัฐมนตรีกำหนดวิธีปฏิบัติเกี่ยวกับการขอข้อมูลข่าวสารและการอนุญาตไว้เป็นพิเศษให้ปฏิบัติตามกฎหมาย ระเบียบ ประกาศ คำสั่ง หรือมติคณะรัฐมนตรีดังกล่าวด้วยหมวด๔การบริการข้อมูลข่าวสาร ข้อ ๑๖ให้หน่วยงานที่ให้บริการข้อมูลข่าวสารมีหน้าที่ให้บริการข้อมูลข่าวสารตามระเบียบนี้และประสานงานกับหน่วยงานในสังกัดเพื่อประโยชน์ในการปฏิบัติตามระเบียบนี้ในการนี้ให้จัดให้มีเจ้าหน้าที่ประจำเพื่อดำเนินการดังกล่าวข้อ ๑๗ให้เจ้าหน้าที่จัดทำสำเนาหรือสำเนาที่มีคำรับรองถูกต้องของข้อมูลข่าวสารที่มีผู้ยื่นคำขอภายในวันทำการนั้นถ้าไม่อาจดำเนินการภายในวันทำการนั้นให้แจ้งกำหนดวันและเวลาเพื่อให้ผู้ยื่นคำขอมารับ แต่ต้องไม่เกินสิบห้าวันทำการในกรณีที่มีเหตุจำเป็น อาจขยายระยะเวลาออกไปได้แต่ต้องไม่เกินสี่สิบห้าวันทำการการจัดทำสำเนาที่มีคำรับรองถูกต้องของข้อมูลข่าวสารตามวรรคหนึ่งให้ข้าราชการตั้งแต่ ระดับ ๓ ขึ้นไปซึ่งรับผิดชอบข้อมูลข่าวสารนั้นเป็นผู้รับรองโดยลงลายมือชื่อ พร้อมทั้งชื่อตัว ชื่อสกุล และตำแหน่ง ตลอดจนวันเดือนปี ให้ชัดเจนในการดำเนินการตามวรรคหนึ่ง เจ้าหน้าที่อาจพิจารณาส่งสำเนาข้อมูลข่าวสารทางไปรษณีย์ลงทะเบียนตอบรับก็ได้แต่การส่งสำเนาข้อมูลข่าวสารโดยวิธีนี้ผู้ยื่นคำขอต้องชำระค่าธรรมเนียมการทำสำเนาหรือการรับรองสำเนาข้อมูลข่าวสารและค่าส่งทางไปรษณีย์ลงทะเบียนตอบรับไว้แล้ว จึงจะดำเนินการให้ได้ข้อ ๑๘ค่าธรรมเนียมการทำสำเนาและการรับรองสำเนาข้อมูลข่าวสารให้เป็นไปตามความเห็นชอบของคณะกรรมการข้อมูลข่าวสารของสำนักงานปลัดกระทรวงทรัพยากรธรรมชาติและสิ่งแวดล้อมค่าธรรมเนียมตามวรรคหนึ่งให้นำส่งคลังเป็นรายได้แผ่นดินประกาศณ วันที่ ๒๗ พฤศจิกายน พ.ศ. ๒๕๔๙ปีติพงศ์พึ่งบุญ ณ อยุธยาปลัดกระทรวงทรัพยากรธรรมชาติและสิ่งแวดล้อม[เอกสารแนบท้าย]๑.แบบคำขอข้อมูลข่าวสารของสำนักงานปลัดกระทรวงทรัพยากรธรรมชาติและสิ่งแวดล้อม(ดูข้อมูลจากภาพกฎหมาย)โสรศ/ผู้จัดทำ๒๘กุมภาพันธ์ ๒๕๕๐[๑] ราชกิจจานุเบกษาเล่ม ๑๒๔/ตอนพิเศษ ๑๘ ง/หน้า ๓๓/๑๖ กุมภาพันธ์ ๒๕๕๐